Anthony Fauci s-a vaccinat în direct împotriva Covid-19. Momentul în care primește serul produs de Moderna. .
Anthony Fauci s-a vaccinat împotriva coronavirusului. Imunologul și consilierul Casei Albe pe probleme de coronavirus a primit o doză din serul de la Moderna.
După Joe Biden și Mike Pence, și Anthony Fauci a primit, în direct, vaccinul anti-coronavirus, produs de Moderna, și a mărturisit că speră că acest lucru va încuraja milioane de alți americani să facă asta, scrie The Guardian. "Este un gest simbolic pentru restul ţării, pentru a arăta că am încredere în siguranţa şi eficacitatea acestui vaccin şi vreau să îi încurajez pe toţi cei care au posibilitatea de a fi vaccinaţi să facă acest lucru“, a spus consilierul Casei Albe pe probleme de coronavirus.